68. ΑΠΟΦΑΣΙΣ ΥΠΟΥΡΓΟΥ ΔΗΜΟΣΙΩΝ ΕΡΓΩΝ Αριθ. Ε.35400 της 6 Δεκ. 1975/12 Ιαν.  1976 (ΦΕΚ Δ' 10) Περί του τρόπου καθορισμού ορίων Οικισμών προ του έτους 1923 στερουμένων σχεδίων ρυμοτομίας. Έχοντες υπ' όψει: 1)Τας διατάξεις: α)Του από 17.7.1923 Ν.Δ/τος «περί σχεδίων πόλεων, κωμών και συνοικισμών του Κράτους και οικοδομής αυτών» και ειδικώτερον των άρθρ. 52 και 53 ως το τελευταίον τούτο ετροποιήθη δια του υπ' αριθ. 194/1969 Ν.Δ/τος «περί τροποποιήσεως πολεοδομικών τινών διατάξεων» (ΦΕΚ 103). β)Του από 3.11.1928 Δ/τος «περί σχεδίων των εν ταις πόλεσι ανεγειρομένων οικοδομών (ΦΕΚ 229), ως τούτο ετροποποιήθη μεταγενεστέρως. γ)Του από 19.2.1959 Β.Δ./τος «περί αντισεισμικού κανονισμού οικοδομικών έργων» (ΦΕΚ 36) ως ετροποποιήθη μεταγενεστέρως. 2.Την υπ' αριθ. Α2β/2/147/Φ.Θ.2.1.1./1975 απόφασιν «περί μεταβιβάσεως αρμοδιοτήτων Υπουργού Δημοσίων Έργων εις τον Υφυπουργόν του αυτού Υπουργείου» (ΦΕΚ 845Β/1975). 3.Την διαπίστωσιν καταστρατηγήσεως των κειμένων διατάξεων, συνισταμένης εις ανεπίτρεπτον διεύρυνσιν των ορίων υφισταμένων προ του έτους 1923 οικισμών επί τω τέλει εντάξεως των ορίων τούτων περιοχών κειμένων πράγματι εκτός του συγκεκροτημένου ως άνω οικισμού. 4.Την ανάγκην καθορισμού κατά τρόπον σαφή και προσηρμοσμένον προς τας ισχυούσας εν γένει σχετικάς διατάξεις, της διαδικασίας εκδόσεως αδειών οικοδομής εις συγκεκροτημένους οικισμούς υφισταμένους προς του έτους 1923 και στερουμένους εκγκεκριμένου ρυμοτομικού σχεδίου αποφασίζομεν: 1.Η κατά τας κειμένας διατάξεις έκδοσις αδείας ανεγέρσεως οικοδομής εις πόλεις και κώμας υφισταμένας προ του έτους 1923 και στερουμένας εγκεκριμένου ρυμοτομικού σχεδίου, επιτρέπεται μόνον εντός των ορίων των πόλεων και Κωμών τούτων, όπου υπάρχει ένα σύνολον κτισμάτων το οποίον αποτελεί οικισμόν, μη λαμβανομένων υπ' όψιν των μακράν της συγκεκροτημένης πόλεως ή Κώμης υπαρχουσών τυχόν αγροικιών ή άλλων κτιρίων (αγροτικών εγκαταστάσεων, αποθηκών κλπ.). 2.Τα κατά την προηγουμένην παρ. όρια καθορίζονται υπό επιτροπής συγκροτουμένης υπό δύο τεχνικών υπαλλήλων εξ ων ο εις τουλάχιστον της Α' Κατηγορίας της Δ/νσεως Τεχνικών Υπηρεσιών του Νομού εις τον οποίον εμπίπτει η πόλις ή κώμη, οριζομένων υπό του οικείου Νομάρχου ή, προκειμένου περί του Νομού Αττικής των οικείων Υπηρεσιών Πολεοδομίας οριζομένων υπό (Αντί για τη σελ. 294,33(ε) Σελ. 294,33(ζ) Τεύχος 751-Σελ. 49 Σχέδια Πόλεων 23.Δ.α.66-68 του Αναπληρωτού Νομάρχου και του οικείου Δημάρχου ή Προέδρου της Κοινότητος ή υπό τούτου οριζομένου αναπληρωτού του. 3.Η κατά την παρ. 2 Επιτροπή συνέρχεται κατόπιν προσκλήσεως του εκ των μελών αυτής τεχνικού υπαλλήλου Α' Κατηγορίας, ή περιπτώσεως συντρεχούσης, υπό του κατά βαθμόν αρχαιοτέρου, και μετ' επιτόπιον μετάβασιν και εξέτασιν συντάσσει ητιολογημένην έκθεσιν καθορισμού των ορίων συνοδευομένην υπό διαγράμματος. Το διάγραμμα δέον να είναι σαφές και να αποτυπούνται εις αυτό υποχρεωτικώς αι χαρακτηριστικαί οικοδομαί, μετ' αναγραφής των ονομάτων των ιδιοκτητών, αι οποίαι ελήφθησαν υπ' όψιν δια τον καθορισμόν των εν λόγω ορίων. 4.Κατά την κατάρτισιν της εκθέσεως, η επιτροπή λαμβάνει υπ' όψιν υπάρχον τυχόν τοπογραφικόν διάγραμμα της περιοχής ή αεροφωτογραφίας ή οιονδήποτε έτερον στοιχείον δυνάμενον να χρησιμεύση προς σχηματισμόν ασφαλούς και σαφούς κρίσεως. 5.Η κατά την παρ. 3 έκθεσις, εις την οποίαν αναφέρεται και η γνώμη του τυχόν μειοψηφούντος μέλους της Επιτροπής, θεωρουμένη υπό του οικείου Διευθυντού Τεχνικών Υπηρεσιών ή του Προϊσταμένου της Υπηρεσίας Πολεοδομίας υποβάλλεται εις τον οικείον Νομάρχην και δια τον Νομόν Αττικής εις τον Αναπληρωτήν Νομάρχην του Διαμερίσματος και κοινοποιείται εις τον Δήμον ή Κοινότητα. 6.Η έκθεσις μετά του συνοδεύοντος αυτήν διαγράμματος εκτίθεται υπ' ευθύνη του Δημάρχου ή Προέδρου της Κοινότητος εντός 5 ημερών από της περιελεύσεως ταύτης επί 10 ημέρας εις το Κοινοτικόν Κατάστημα, ίνα λάβουν γνώσιν οι ενδιαφερόμενοι περί τούτου δια προσκλήσεως. 7.Οι ενιστάμενοι κατά της εκθέσεως, δύνανται εντός ανατρεπτικής προθεσμίας τριάκοντα ημερών από της περιελεύσεως ταύτης εις τον Δήμον ή Κοινότητα να υποβάλλουν τας ενστάσεις των εις τον Νομάρχην. 8.Ο Νομάρχης εις τον οποίον οπωσδήποτε υποβάλλεται η έκθεσις αποφαίνεται επί ταύτης και των τυχόν κατ' αυτής ενστάσεων, οριστικώς μετά σύμφωνον γνώμην του τμήματος Νομού του Περιφερειακού Συμβουλίου Δημοσίων Έργων και δια τον Νομόν Αττικής του οικείου Συμβουλίου Δημοσίων Έργων Διαμερίσματος. Δια της αποφάσεως είτε κυρούται είτε ακυρούται η έκθεσις και διατάσσεται εις την δευτέραν περίπτωσιν η ανασύνταξίς της υπό της ιδίας επιτροπής. Η κυρωτική της εκθέσεως νομαρχιακή απόφασις, κοινοποιουμένη εις το Υπουργείον Δημοσίων Έργων (Υπηρεσία Οικισμού)-Δ/νσις Ε3 εις την Δ/νσιν Τεχνικών Υπηρεσιών και εις την οικείαν Υπηρεσίαν Πολεοδομίας Διαμερίσματος, ισχύει από της δημοσιεύσεώς της δια της Εφημερίδος της Κυβερνήσεως. Σελ. 294,34(ζ) Τεύχος 751-Σελ. 50 Δια της υπ' αριθ. 23101/1258/1978 (κατωτ. αριθ. 86) περιορίζεται η αρμοδιότης του Νομάρχου ως προς τους παροδοσιακούς οικισμούς που αναγράφονται στην απόφαση αυτή. 9.Αι οικοδομικαί άδειαι, εντός των περιοχών περί ων αι παρ. 1 και 2 της παρούσης, χορηγούνται υπό της αρμοδίας Αρχής (Άρθρ. 118 Ν.Δ. 8/1973) και κατ' εφαρμογήν της υπ' αριθ. Ε.39941/2287/21.10.1967 αποφάσεως «περί τρόπου εκδόσεως οικοδομικών αδειών (ΦΕΚ 114Β) κυρωθείσης δια του Ν.Δ. 194/1969 «περί τροποποιήσεως πολεοδομικών τινών διατάξεων» (ΦΕΚ 103/Α) εν συνδυασμώ προς τας διατάξεις του από 3.11.1928 Δ/τος «περί σχεδίων των εν ταις πόλεσι ανεγειρομένων οικοδομών» ως τούτο ετροποποιήθη μεταγενεστέρως και του από 19.2.1959 Β.Δ/τος «περί αντισεισμικού κανονισμού οικοδομικών έργων», ως ετροποιήθη μεταγενεστέρως. 10.Τηρουμένης της διαδικασίας της παρούσης αποφάσεως, είναι δυνατή η αναθεώρησις των μέχρι της ενάρξεως ισχύος της παρούσης καθορισθέντων ορίων πόλεως ή κωμών, οίκοθεν υπό της αρμοδίας πολεοδομικής Υπηρεσίας ή κατόπιν υποδείξεως της οικείας Επιθεωρήσεως Δημοσίων Έργων ή της Δ/νσεως Ε3 του Υπουργ. Δημ. Έργων ή αιτήσεως του οικείου Δήμου ή Κοινότητος εντός προθεσμίας ενός έτους από της ισχύος της παρούσης. Η ισχύς της παρ. 10 παρετάθη επί έν έτος ακόμη από της λήξεως αυτής, δια της υπ' αριθ. Ε.43710 της 18 Δεκ. 1976/18 Ιαν. 1977 (ΦΕΚ Δ' 6) απόφ. Υπ. Δημοσίων Έργων. Εν συνεχεία, παρετάθη επί εν ακόμη έτος από της λήξεώς της, δια της υπ' αριθ. Ε.40862 της 23 Δεκ. 1977/18 Ιαν. 1978 (ΦΕΚ Δ' 9) απόφ. Υπ. Δημ. Έργων. 11.Καταργούνται από της ισχύος της παρούσης η υπ' αριθ. 44130/1939 απόφασις του τέως Υπουργείου Συγκοινωνίας (Γεν. Δ/νσις Δημ. Έργων Δ/νσις Σχεδίων Πόλεων), η υπ' αριθ. Ε.22314/29.7.1964 απόφασις ημών ως και πάσα ετέρα διάταξις αντικειμένη εις την παρούσαν. 12.Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. Δια της υπ' αριθ. Ε.27244/1976 αποφάσεως Υπ. Δημοσίων Έργων, αντικατασταθείσης δια της υπ' αριθ. Ε.4360 της 25 Φεβρ./11 Μαρτ. 1977 ( ΦΕΚ Δ' 70) απεφασίσθη «όπως η διάνοιξη νέων οδών μέσα στα όρια των οικισμών που υπάρχουν πριν από 1923, που καθορίζονται με την Ε.35400/1975 απόφαση θα γίνεται με απόφαση του οικείου Νομάρχου». 23.Δ.α.68 Σχέδια Πόλεων 